**CENU APTAUJA NR. TNPz 2021/14**

**Darba aizsardzības un ugunsdrošības pakalpojumu nodrošināšana**

**Talsu novada pašvaldībai**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir**Darba aizsardzības un ugunsdrošības pakalpojumu nodrošināšana Talsu novada pašvaldībai un pašvaldības iestādēm,** **atbilstoši cenu aptaujas dokumentācijai.**

**Paredzamais līguma izpildes laiks**: 12 (Divpadsmit) mēneši, no līguma noslēgšanas dienas.

**Pakalpojuma sniegšana:** Talsu novads, Latvijas Republika.

**Paredzamā līguma summa** - līdz 9999,00 EUR (Deviņi tūkstoši deviņi simti deviņdesmit deviņi eiro un 00 centi) bez pievienotās vērtības nodokļa (turpmāk – PVN).

1. **Piedāvājuma iesniegšanas vieta**

Piedāvājumu var iesniegt, nosūtot pa e-pastu iepirkumi@talsi.lv līdz 2021.gada 1.aprīlim, plkst.10:00.

Kontaktpersona – Saimnieciskā nodrošinājuma nodaļas Darba aizsardzības daļas vadītāja Evita Bērziņa, tel.25629961, evita.berzina@talsi.lv.

Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.

1. **Piedāvājuma noformēšana**

Pretendents aizpilda un iesniedz:

1. Pretendenta pieteikumu un finanšu piedāvājumu cenu aptaujai (1. pielikums) - norāda kopējo pakalpojuma summu ar un bez PVN un informāciju par pretendentu;

2. Tehnisko specifikāciju – tehnisko piedāvājumu (2. pielikums) - aizpilda Pretendenta piedāvāto kritēriju atbilstības aili.

1. **Piedāvājuma cena**

1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (Pretendenta pieteikumu cenu aptaujai (1. pielikums)).

2. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenās.

1. **Samaksas nosacījumi**

Par 1. punktā veiktajiem pakalpojumiem Pasūtītājs samaksā Izpildītājam pēc tā iesniegtajiem rēķiniem, tā norādītā bankas kontā 15 darba dienu laikā pēc rēķina saņemšanas.

1. **Informācijas sniegšana**

Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.

1. **Piedāvājumu iesniegšana, vērtēšana un lēmuma pieņemšana**

1. Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.

1. **Nosacījumi Pretendenta dalībai cenu aptaujā**
2. Pretendents – fiziska vai juridiska persona, kas attiecīgi tirgū veic cenu aptaujā norādītos Pakalpojumus un ir iesniedzis piedāvājumu.
3. Pretendents ir reģistrēts atbilstoši Latvijas normatīvo aktu prasībām.
4. Pretendents, atbilstoši Ministru kabineta 2008. gada 8. septembra noteikumu Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” ir kompetenta institūcija, kas ir tiesīga veikt darba vides iekšējo uzraudzību, tam uz līguma izpildes uzsākšanas brīdi atbilstoši Ministru kabineta 2008. gada 8. septembra noteikumu Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” prasībām ir iegūts kompetentās institūcijas statuss.
5. Tehniskās un profesionālās spējas:
	1. Pretendentam iepriekšējo 3 (trīs) gadu laikā (ar iepriekšējiem trīs gadiem, skaitot līdz piedāvājuma iesniegšanas dienai, ir saprotams sekojošs termiņš – 2018., 2019., 2020. gadi un 2021. gada posms līdz piedāvājuma iesniegšanas dienai) ir līdzvērtīga rakstura un apjoma pieredze darba aizsardzības un ugunsdrošības pakalpojumu līgumu izpildē, t.i., pretendents ir noslēdzis darba aizsardzības un ugunsdrošības pakalpojumu līgumus ar vismaz 2 (diviem) dažādiem pasūtītājiem, t. sk. bijis atbildīgs par līguma saistību izpildi un līguma izpildes vadību, kur katra līguma ietvaros vienkopus sniedzis vai sniedz darba aizsardzības un ugunsdrošības nodrošināšanas pakalpojumus vismaz 3 (trīs) iestādēs, katrā ar darbinieku skaitu ne mazāk kā 50, t.sk. katra līguma ietvaros veicis arī darbinieku praktisko apmācību un instruktāžu ugunsdrošībā. Ja pretendents ir dibināts vēlāk – tad pieredzes apjomam jāatbilst iepriekš minētajai prasībai attiecīgi īsākā laikā.
	2. Pretendenta rīcībā atbilstoši normatīvo aktu prasībām (ja to nosaka saistošie normatīvie akti) ir pieejams atbilstoši kvalificēts un kompetents tehniskais personāls Tehniskajās specifikācijās noteikto uzdevumu izpildei, t. i.:
		1. vismaz 3 (divi) darba aizsardzības speciālisti, kuriem ir profesionālā augstākā izglītība darba aizsardzībā atbilstoši Izglītības un zinātnes ministrijas akreditētai otrā līmeņa profesionālās augstākās izglītības programmai (profesijas standarts “Darba aizsardzības vecākais speciālists”) un veiktu atkārtotu profesionālo zināšanu pārbaudi, ja to nosaka saistošie normatīvie akti, (sertifikāciju) kompetentā institūcijā, ja attiecīgais speciālists darba aizsardzības speciālista kvalifikāciju ieguvis agrāk kā pirms 5 gadiem vai iegūts kompetenta speciālista sertifikāts, ar ne mazāk kā 2 (divu) gadu praktiskā darba pieredzi darba aizsardzības jomā;
		2. vismaz 2 (divi) ugunsdrošības speciālisti, kuri ir apguvuši akreditētu attiecīgo pirmā līmeņa profesionālās augstākās izglītības programmu, vai akreditētu attiecīgo profesionālās pilnveides izglītības programmu (ne mazāk par 160 stundām) ugunsdrošības jomā, ar ne mazāk kā 1 (vienu) gadu praktiskā darba pieredzi ugunsdrošības jomā.
		3. vismaz 1 (viens) kvalificēts datu aizsardzības speciālists.
	3. Pretendents ir veicis savas profesionālās darbības civiltiesiskās atbildības apdrošināšanu.
	4. Pretendents ievēro tiesisku fizisko personas datu apstrādi atbilstoši Eiropas Parlamenta un Padomes Regulas 2016/679 prasībām un nodrošina personas datu aizsardzības obligātās tehniskās un organizatoriskās prasības.
	5. Pretendentam tiesisku fizisko personu datu apstrādi atbilstoši Eiropas Parlamenta un padomes Regulas 2016/679 prasībām ir ieviesis sertificēts datu aizsardzības speciālists.
	6. Nolikuma 4.2.1. un 4.2.2.apakšpunkotos norādītie speciālisti pēdējo divu gadu laikā līdz piedāvājuma iesniegšanas termiņam nav administratīvi sodīti par MK noteikumu Nr.723 neievērošanu vai nekvalitatīvu darba aizsardzības pakalpojumu (tai skaitā darba vides risku novērtēšana) sniegšanu pakalpojuma saņēmējam(-iem).
6. **Pretendentu atlases dokumenti, lai novērtētu pretendenta atbilstību nolikuma prasībām:**
	1. Pasūtītājs pārliecinās par Latvijā reģistrēta Pretendenta reģistrācijas faktu Uzņēmumu reģistrā.
	2. Pasūtītājs pārliecinās, ka pretendents ir iekļauts kompetento institūciju sarakstā interneta vietnē www.lm.gov.lv publicētajā kompetento institūciju sarakstā. Pretendents ir tiesīgs iesniegt Labklājības ministrijas lēmuma par kompetentas institūcijas statusa piešķiršanu kopiju.
	3. Līguma izpildē iesaistītā personāla (darba aizsardzības, ugunsdrošības, darba aizsardzības speciālists) kvalifikāciju apliecinoši dokumenti (izglītību apliecinoši dokumenti, sertifikāti utml.) un CV.
	4. Piedāvājuma iesniegšanas brīdi spēkā esošu civiltiesiskās atbildības apdrošināšanu apliecinošu dokumentu un apliecinājumu, ka līguma slēgšanas tiesību piešķiršanas gadījumā civiltiesiskās atbildības apdrošināšana tiks uzturēta spēkā visā līguma darbības laikā
	5. Pretendenta apliecinājums (brīvā formā) par to, ka tas ievēro tiesisku fizisko personas datu apstrādi atbilstoši Eiropas Parlamenta un Padomes Regulas 2016/679 prasībām, nodrošina personas datu aizsardzības obligātās tehniskās un organizatoriskās prasības, un, ka tiesisku fizisko personu datu apstrādi atbilstoši Eiropas Parlamenta un padomes Regulas 2016/679 prasībām ir ieviesis sertificēts datu aizsardzības speciālists. Apliecinājumam jāpievieno norādītā datu aizsardzības speciālista sertifikāta un apliecinājuma kopija.
	6. Pretendenta apliecinājums (brīvā formā) par gūto pieredzi atbilstoši izvirzītajām prasībām.
7. **Papildus prasības**
	1. Līguma termiņam beidzoties vai līguma pārtraukšanas gadījumā, Pretendents nodod Pasūtītajam visu dokumentāciju, kas izstrādāta sniedzot pakalpojumus, kā arī dokumentāciju un materiālās vērtības, kas saņemtas no Pasūtītāja darbu veikšanai. Dokumentācija Pasūtītājam iesniedzama arī elektroniskā formā pakalpojuma sniegšanas laikā.
	2. Pasūtītājs nodrošina sava pārstāvja klātbūtni darba aizsardzības un ugunsdrošības sistēmas pārbaužu laikā.
	3. Pretendents, nepieciešamības gadījumā, saskaņā ar Pasūtītāja uzaicinājumu, pārstāv Pasūtītāja intereses Valsts Darba inspekcijā darba aizsardzības jautājumos.
8. **Pasūtītājs**
9. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
10. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
11. No piedāvājumiem, kas atbilst visām prasībām, izvēlēsies piedāvājumu ar saimnieciski izdevīgāko (ar viszemāko) cenu un kurš atbilst Cenu aptaujas prasībām.
12. Gadījumā ja būs iesniegti divi vai vairāki Pretendentu piedāvājumi ar vienādām piedāvājuma summām, tiks veikta izloze.
13. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
14. **Lēmums par cenu aptaujas izbeigšanu bez līguma slēgšanas**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar LR normatīvo aktu parsībām.